Lebuhraya Utara–Selatan Jajaran Selatan

Lebuhraya Utara-Selatan Jajaran Selatan   ialah jajaran selatan Lebuhraya Utara-Selatan, lebuh raya terpanjang di Malaysia. Lebuhraya ini dihubungkan dengan Lebuhraya Utara-Selatan Jajaran Utara  melalui Lebuhraya Baru Lembah Klang  dan Lebuhraya Utara-Selatan Hubungan Tengah . Ia melintasi empat negeri Malaysia, iaitu Selangor Darul Ehsan, Negeri Sembilan Darul Khusus, Melaka dan Johor Darul Takzim.

Gambaran keseluruhan

Lebuhraya Utara-Selatan Jajaran Selatan bermula dari Lebuhraya Kuala Lumpur–Seremban  di Sungai Besi, Selangor dan melalui Kajang, Bangi, Nilai, Seremban, Simpang Ampat, Melaka(Alor Gajah), Melaka, Jasin, Tangkak, Pagoh, Yong Peng, Ayer Hitam, Simpang Renggam, Sedenak, Senai, Skudai, Kempas dan berakhir di Lebuhraya Skim Penyuraian Trafik Johor Bahru Timur  yang sedang dibina di Johor Bahru, Johor.

Plaza Tol Sungai Besi di Selangor mempunyai terbanyak kaunter tol di seluruh Malaysia, demikian menjadikan Plaza Tol Sungai Besi jalan yang terluas di Malaysia dengan lebih daripada 18 laluan (tidak kira kaunter tol tambahan)

Ciri-ciri lebuh raya

Kemudahan
Lebuhraya Utara-Selatan Jajaran Selatan mempunyai beberapa kemudahan untuk penggunanya. Ini termasuk:

Telefon kecemasan - setiap beberapa kilometer untuk penggunaan kecemasan seperti apabila kereta rosak.
Stesen petrol - di semua kawasan rehat dan beberapa hentian sebelah.
Tandas - di semua kawasan rehat dan hentian sebelah.
Restoran Jejantas - di Ayer Keroh, Melaka.
Kawasan rehat - setiap beberapa kilometer, biasanya setiap 60 kilometer. Ia mempunyai beberapa kemudahan seperti stesen petrol, tandas, restoran, selera makanan, mesin juruwang automatik (), Lorong Tambah Nilai Touch 'n Go () dan kedai runcit.
Hentian sebelah - setiap beberapa kilometer, biasanya setiap 15 kilometer. Semua hentian sebelah mempunyai tandas. Beberapa juga mempunyai stesen petrol, selera makanan, restoran dan kedai runcit.
Tempat melihat pemandangan... (Vista points) - di Pedas Linggi. Ini menunjukkan tempat itu mempunyai pemandangan sebuah tempat yang cantik.

Kadar tol
Lebuhraya Utara-Selatan Jajaran Selatan ialah lebuh raya dengan dua sistem tol:

Sistem tol terbuka - Pengguna sahaja membayar kadar tetap oleh plaza tol itu. Ini sahaja berkenaan dengan bentangan jalan Kempas, Johor.

Sistem tol tertutup - Pengguna akan mengumpul tiket transit (Transit Ticket) di plaza tol masuk dan membayar tambang jarak dari tol plaza masuk dengan jarak plaza tol dari Batas Tanggungjawab Pemeliharaan (LMR). Ini berkenaan dengan bentangan jalan dari Sungai Besi, Selangor sehingga Skudai, Johor.

Had Laju Kenderaan
Lebuhraya Utara-Selatan Jajaran Selatan mempunyai had laju 110 km/j kecuali bentangan jalan di bawah:

1 kilometer sebelum setiap plaza tol - 60 km/j
Sungai Besi-Bangi (Selangor) - 90 km/j
Simpang Ampat-Ayer Keroh (Melaka) - Sudah dikembalikan semula 110 km/j ekoran siapnya 3 lorong.

Sejarah

Kemalangan jalan raya 
Pada 27 Mac 2008, sebuah keluarga Singapura yang terdiri daripada 4 orang telah terbunuh dalam sebuah kemalangan dekat Tangkak, Johor, meninggalkan seorang bayi yang berumur dua bulan.

Pada 2 Disember 2008 lebih kurang pada 03:15 pagi, seorang penunggang basikal Singapura yang sedang pulang dari Hat Yai, Thailand telah terbunuh selepas basikalnya berlanggar dengan sebuah lori yang terbalik dekat Simpang Ampat, Melaka.

Pada 7 Disember 2008, 10 penumpang telah terbunuh dalam kemalangan bas di Kilometer 146.8 di antara Tangkak dan Pagoh di Johor.

Pada 10 Oktober 2010, 12 orang telah terbunuh dan lebih daripada 50 yang lain cedera dalam sebuah kemalangan ngeri yang melibatkan dua bas, tiga buah kereta dan sebuah van di kilometer 223.2 di antara hentian rehat Pedas Linggi dan plaza tol Simpang Ampat, Melaka.

Persimpangan utama
Di bawah ialah senarai persimpangan-persimpangan, hentian-hentian sebelah, kawasan-kawasan rehat, plaza-plaza tol dan lain-lain di Lebuhraya Utara–Selatan Jajaran Selatan.

Lebuhraya Utara-Selatan